en en gl fr gl gl gl gl es pt en gl war gl es gl es gl gl gl gl it gl gl es gl gl gl gl gl gl it en pt en el gl gl gl es gl gl gl gl es gl gl gl gl gl gl gl gl es gl gl gl gl
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Actores da Civil UAVs Initiative
A Xunta de Galicia, coa implicación de todas as consellerías, é o promotor e xestor da Civil UAVs Initiative, así como primeiro cliente e validador da tecnoloxía desenvolvida.
Todas as consellerías da Xunta de Galicia  participan como usuarias e codeseñadoras das tecnoloxías e solucións que se desenvolven a través dos diferentes contratos de Compra Pública de Innovación (CPI).
A Axencia Galega de Innovación (GAIN) é o departamento xestor da iniciativa e o IGAPE é organismo cofinanciador de varios dos programas da Civil UAVs Initiative.
Instituto Nacional de Técnica Aeroespacial (INTA), Ministerio de Defensa
O INTA, Organismo Público de Investigación (OPI)  especializado na investigación e o desenvolvemento tecnolóxico nos ámbitos da aeronáutica, o espazo, a hidrodinámica, a seguridade e a defensa, e integrado no Ministerio de Defensa, participa como impulsor da Civil UAVs Initiative.
En colaboración coa Xunta de Galicia, o INTA xestiona o Centro de Investigación Aerotransportada de Rozas (CIAR), é organismo cofinanciador do programa de infraestruturas e actúa como o seu órgano de contratación.
Ministerio de Ciencia e Innovación
O Ministerio de Ciencia e Innovación é o principal financiador dos programas de Infraestruturas e de Solucións . Tamén o Centro para o Desenvolvemento Tecnolóxico e Industrial (CDTI), integrado neste ministerio, colabora e financia a Civil UAVs Initiative.
Ministerio de Fomento – ENAIRE
A empresa pública ENAIRE, principal provedor de servizos de navegación aérea e de información aeronáutica en España, integrada no Ministerio de Fomento, participa como socio no programa conxunto Xunta-Boeing Research and Technology Europe “Galician Skyway”.
Socios privados tecnológicos e industriais
Indra, multinacional española líder no sector aeroespacial; Babcock Mission Critical Services, multinacional británica; e Boeing Research and Technology Europe, división da multinacional norteamericana líder no sector aeroespacial, son socios tecnolóxicos e industriais da Xunta de Galicia na Civil UAVs Initiative, concretándose a súa participación no desenvolvemento dun programa conxunto de I+D por cada compañía.
As tres multinacionais despregaron en Galicia todo o seu potencial estratéxico en alianza con pequenas e medianas empresas locais, centros tecnolóxicos e de investigación e universidades galegas.
Pemes de alta tecnoloxía, Universidades e Centros de coñecemento
Ademais das Administracións e das empresas que desempeñan o papel de tractoras,  a iniciativa conta coa implicación de centros de coñecemento e empresas que reteñen o talento da rexión. Entre eles, as tres universidades galegas e nove centros tecnolóxicos e de investigación.
Participación individualizada por axente nos diferentes programas. (Descargar)
Porcentaxe de participación por tipo de entidade na Civil UAVs Initiative. (Descargar)
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok